Public procurement notice: Contract Award Notice
Published: 2025-06-10
Buyer: Keski-Pohjanmaan hyvinvointialue
Country: FI
Region: FI1B1
Contract type: Services
Procedure: Open procedure
CPV classification: 85121000: Medical services
Estimated value: 3500000 EUR

Technical requirements: Hankinta kilpailutetaan avoimena menettelynä. Kaikki hankinnasta kiinnostuneet voivat jättää tarjouksen. Hankintayksikkö valitsee yhden (1) kokonaistaloudellisesti edullisimman tarjouspyynnön mukaisen tarjouksen tehneen ja asetetut vähimmäisvaatimukset täyttävän palveluntuottajan tuottamaan palvelua.
Keski-Pohjanmaan hyvinvointialue pyysi tarjouksia ikäihmisten ja vammaisten ympärivuorokautisen palveluasumisen ja kotihoidon lääkäripalveluista. Lisäksi mahdollisena optiona pyydettiin tarjousta etälääkärikonsultaatiopalveluista. Sopimuskausi alkaa 1.6.2025. Sopimuskausi on toistaiseksi voimassa oleva.

Palvelun sisältö ja vähimmäisvaatimukset on kuvattu tarkemmin liitteessä Palvelukuvaus. Tarjoaja ei voi tarjota pelkästään optiona olevaa etälääkäripalvelua.

Hankintayksikkö valitsi yhden (1) kokonaistaloudellisesti edullisimman tarjouspyynnön mukaisen tarjouksen tehneen ja asetetut vähimmäisvaatimukset täyttävän palveluntuottajan tuottamaan palvelua. 

Sopimus ei sisällä määrä- tai vähimmäisostovelvoitetta, palvelua hankitaan aina tarpeen mukaan. Sopimuksen perusteella ostettavan palvelun määrä voi siten sekä kasvaa että vähentyä tilaajan kulloisenkin tarpeen mukaan. Tilaaja varaa tarpeen vaatiessa oikeuden laajentaa/ supistaa palvelun hankintaa sopimuskauden aikana ympärivuorokautisen palveluasumisen ja kotihoidon yksiköiden ja asiakasmäärien osalta. Palveluntuottajalla ei ole oikeutta hinnanmuutoksiin asiakasmäärien vaihtelun perusteella.
Hankinta koskee noin 1750 asiakkaan lääkäripalvelua. Asiakkaista noin 755 on ympärivuorokautisen palveluasumisen asiakkaita ja noin 995 on kotihoidon asiakkaita. Asiakkaat asuvat Halsua, Kannus, Kaustinen, Kokkola, Lestijärvi, Perho, Toholampi ja Vetelin kuntien alueella.

Lääkäripalvelu muodostuu viikoittain toteutettavista etäkierroista, kolmen kuukauden välein toteutettavista lähikierroista ja omalääkäreiden virka-aikaisesta konsultaatiopalvelusta. Asiakkaiden määräaikaisarviot ja ennakoivat hoitosuunnitelman tehdään vähintään vuosittain.
Etälääkärikonsultaatiopalveluun sisältyy tilaajan hoitohenkilökunnan mahdollisuus konsultoida palveluntuottajan etälääkäriä vuoden jokaisena päivänä ennalta suunnittelemattomissa akuuteissa tilanteissa, jotka vaativat lääketieteellistä arvioita ja ongelma on mahdollista hoitaa etäkonsultaation avulla eikä asiakkaan virka-aikaista vastuu/omalääkäriä ole mahdollista konsultoida. Etäkonsultaatiopalvelua hankitaan ma-su aikavälille klo 7.00–22.00.

Etälääkäriä konsultoi hyvinvointialueen kotihoito- ja asumispalveluyksiköiden henkilökunta sekä tarvittaessa sote-tilannekeskus/siihen kytkeytyvät yksiköt etälääkäripalvelun piiriin kuuluvien asiakkaiden asioissa.

Yöaikaan (klo 22–07) kaikki edellä mainitut yksiköt konsultoivat hyvinvointialueen yhteispäivystystä.

Kyseessä on optio, jonka tilaaja voi hankkia halutessaan. Tilaaja päättää option käytöstä joko hankintapäätöksen yhteydessä tai  myöhemmin sopimuskauden aikana. Mikäli optio päätetään ottaa käyttöön myöhemmin sopimuskaudella, tilaaja ja palveluntuottaja neuvottelevat option käyttöönotosta ja option käyttöön vaaditaan molempien osapuolten suostumus. Tarjoaja ei voi tarjota pelkästään optiona olevaa etälääkäripalvelua.


Winner: Pihlajalinna Terveys Oy
Number of bids: 6